|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА НАРЕДБА ЗА ИЗИСКВАНИЯТА КЪМ КАКАОТО И ШОКОЛАДОВИТЕ ПРОДУКТИ** |

| **№** | **Организация/потребител****(вкл. начина на получаване на предложението)** | **Предложения и становища** | **Приети/****неприети** | **Мотиви** |
| --- | --- | --- | --- | --- |
|  | Българска национална асоциация Активни потребители – постъпило по електронен път на 29.09.2021 г. и регистрирано в МЗХГ № 15-387 от 30.09.2021 г. | Във връзка с представен за обсъждане проект на Постановление на Министерския съвет за приемане на Наредба за изискванията към какаото и шоколадовите продукти и съпътстващите документи, изразяваме следното становище. |  |  |
| Като представителна организация на българските потребители възприемаме положително представения проект на Постановление на Министерския съвет за приемане на Наредба за изискванията към какаото и шоколадовите продукти и съответни документи, с който се цели определяне на ясни изисквания и критерии към наименованията, характеристиките, състава и етикетирането на какаото и шоколадовите продукти. Споделяме разбирането, че проектът е в съответствие с приетия през юни 2020 г. Закон за храните, както и, че с него се създават условия за прилагане на актуални европейски актове, в т.ч. на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите. |  |  |
| Едновременно с това, изразяваме следните бележки. |  |  |
| 1. Относно въведени в проекта понятия, които могат да внесат неяснота и объркване при прилагане на изискванията към характеристиките и състава на какаото и шоколадовите продукти. |  |  |
| Директива 2000/36/ЕО относно какаовите и шоколадовите продукти, предназначени за консумация от човека, която е в основата на разглеждания проект на нормативен акт, се използват ясно дефинирани понятия като какао, какао на прах, сухо какаово вещество. Включени в съответните определения на шоколадовите продукти, те недвусмислено определят състава им. |  |  |
| Прави впечатление, че в проекта па Наредба вносителите заменят понятието „сухо какаово вещество” с понятието „какаова маса”. И макар в т. 2 от §1 на Допълнителните разпоредби да е дадена дефиниция на понятието „какаова маса”, обстоятелството, че в проекта се използват и двете понятия: в чл. 3 – „сухо вещество”, а в чл. 4 – „суха какаова маса”, вече предпоставя двусмислие и даже объркване за ясно разбиране на състава и характеристиките на съответните шоколадови продукти. |  |  |
| Считаме, че вносителите следва да се придържат към използваните от Директивата понятия и към прилагане на еднакъв подход на националното и европейското законодателство при дефиниране на състава и основните характеристики на специфичните хранителни продукти, каквито са какаото и шоколадовите продукти. В противен случай се създават условия за неясна регламентация, многозначно тълкуване и за отваряне на възможности производителите да заобикалят правилата, установени в европейското законодателство. Това, естествено, не е в интерес на българските потребители, които очакват да купуват и консумират висококачествени продукти на европейско ниво. | Приема се по принцип | С проекта на наредба в националното законодателство се запазва транспонирането на Директива 2000/36/ЕО на Европейския парламент и на Съвета от 23 юни 2000 година относно какаовите и шоколадовите продукти, предназначени за консумация от човека. Посочената директива е въведена за първи път в българското законодателство през 2002 г. с Наредбата за изискванията към какаото и шоколадовите продукти, приета с Постановление № 251 на Министерския съвет от 2002 г. (обн., ДВ, бр. 107 от 2002 г.).С проекта на нова Наредба за изискванията към какаото и шоколадовите продукти не се въвеждат различни от сега действащата наредба изисквания по отношение на техните наименования, състав, характеристики и етикетиране, вкл. по отношение на използваната терминология.Употребеният в чл. 3 от проекта на наредба термин „сухо вещество” има различен смисъл и значение от използвания в чл. 4 и в други членове термин „суха какаова маса”.С цитираните членове в българското законодателство се транспонират изискванията на Приложение I, част А, т. 2 и 3 на директивата. В посочените разпоредби на директивата по аналогичен начин се употребяват термините „сухо вещество“ (т. 2) и „сухо какаово вещество“ (т. 3), които имат различен смисъл и значение.Обръщаме внимание също така, че в българското законодателство (§ 1, т. 1 от допълнителните разпоредби на сега действащата Наредба за изискванията към какаото и шоколадовите продукти, респ. § 1, т. 2 от допълнителните разпоредби на проекта на нова наредба), терминът „суха какаова маса” е изрично дефиниран, именно с цел създаване на яснота и избягване на объркването с други подобни термини, но с различно значение.  |
| 2. Относно необходимостта от разработване на методология за проверка и оценка на шоколадовите продукти. |  |  |
|  |  | С оглед специфичния характер на шоколадовите продукти, считаме, че е необходимо в проекта на Наредба да се включи изричен текст за задължението на отговорните държавни институции (МЗХГ и БАБХ) да разработят ясна методология за проверка и оценка на изискванията към състава на шоколадовите продукти, съпътствана от План за мониторинг за тези продукти и за перманентно наблюдение и контрол на спазването на нормативните изисквания. | Приема се по принцип | С проекта на наредба в националното законодателство се запазва транспонирането на Директива 2000/36/ЕО на Европейския парламент и на Съвета от 23 юни 2000 година относно какаовите и шоколадовите продукти, предназначени за консумация от човека. Посочената директива е въведена за първи път в българското законодателство през 2002 г. с Наредбата за изискванията към какаото и шоколадовите продукти, приета с Постановление № 251 на Министерския съвет от 2002 г. (обн., ДВ, бр. 107 от 2002 г.).С проекта на нова Наредба за изискванията към какаото и шоколадовите продукти не се въвеждат различни от сега действащата наредба изисквания по отношение на техните наименования, състав, характеристики и етикетиране. В Глава трета, Раздел III на Закона за управление на агрохранителната верига са уредени условията и реда за разработване и изпълнение на Многогодишен национален план за контрол, съгласно чл. 109 - 113 от Регламент (ЕС) 2017/625 за официалния контрол. Този план за контрол обхваща всички елементи на агрохранителната верига, в т.ч. и храните. |
|  | Сдружение за модерна търговия – постъпило по електронен път на 08.10.2021 г. | С настоящото изпращаме на Вашето внимание предложение по отношение на предложения проект на нова Наредба за изискванията към какаото и шоколадовите продукти, като обръщаме специално внимание на съществуващо и в проекта на новия подзаконов нормативен акт терминологично разминаване между нормите на националното законодателство и разпоредбите на Директива 2000/З6/ЕО от 23 юни 2000 година (посл. изм. 2016) относно какаовите и шоколадовите продукти, предназначени за консумация от човека, а именно: |  |  |
| - Съгласно чл. 15, т. 3 от проекта на нова Наредба за изискванията към какаото и шоколадовите продукти, при обявяването на какаовото съдържание в шоколадите, на етикета следва да фигурира задължително следният израз:„съдържа минимум ... % какаова маса“. |  |  |
| Съгласно чл. 3 от Директива 2000/36/ЕО:„Етикетирането на определените в приложение I, раздел А, точна 2, букви в) и г) и точки 3 4,5,8 и 9 какаови и шоколадови продукти трябва да указва съдържанието на общо сухо какаово вещество чрез включване на думите:„какао: минимум...%“. |  |  |
| В допълнение на гореизложеното, разминаването в двете формулировки създава предпоставки за: |  |  |
| • несъответствие на предоставената информация на етикетите от страна на чуждестранни производители, които се позовават на изискванията на европейското законодателство, в случая Директива 2000/36/ЕО; |  |  |
| • Затруднения на бизнеса, водещи до допълнителни административни тежести; |  |  |
| • Ограничение на Европейския пазар и неравнопоставеност на търговци/производители от ЕС-държави-членки и българските производители; |  |  |
| • Противоречие на българското законодателство с Европейското; |  |  |
| • Заблуда и объркване на потребителя. |  |  |
| Макар разликата да е терминологична, с цел коректно хармонизиране на националното законодателство с приложимата европейска правна рамка, както и с цел коректно етикетиране на шоколадовите продукти, предлагаме и молим да приемете при бъдещото транспониране на правните норми на Директива 2000/36/ЕО от 23 юни 2000 година (посл. изм. 2016) в новата Наредба за изискванията към какаото и шоколадовите продукти да бъде хармонизирана с Европейското законодателство и да е изправена посочената техническа неточност, като се използват термините и задължителните изрази, посочени в Директива 2000/36/ЕО от 23 юни 2000 година (посл. изм. 2016). | Не се приема | С проекта на наредба в националното законодателство се запазва транспонирането на Директива 2000/36/ЕО на Европейския парламент и на Съвета от 23 юни 2000 година относно какаовите и шоколадовите продукти, предназначени за консумация от човека. Посочената директива е въведена за първи път в българското законодателство през 2002 г. с Наредбата за изискванията към какаото и шоколадовите продукти, приета с Постановление № 251 на Министерския съвет от 2002 г. (обн., ДВ, бр. 107 от 2002 г.).С проекта на нова Наредба за изискванията към какаото и шоколадовите продукти не се въвеждат различни от сега действащата наредба изисквания по отношение на техните наименования, състав, характеристики и етикетиране, вкл. по отношение на използваната терминология.С чл. 15, т. 3 от проекта на наредба в българското законодателство се транспонират изискванията на член 3, параграф 3 от Директива 2000/36/ЕО. Следва да се има предвид, че в българската езикова версия на директивата, в текста на параграф 3 от член 3 съществува неточност относно използваната терминология в израза „какао: минимум…%“. Съгласно английската езикова версия (основна (водеща) езикова версия на директивата), аналогичният текст гласи: ‘cocoa solids:… % minimum’. Видно от цялостния прочит на член 3, параграфи 3 и 5 на директивата (както на български, така и на английски език), става ясно, че изискванията в разпоредбите се отнасят за съдържанието на „общото сухо какаово вещество“, а не за съдържанието на какао. В Приложение I, част А, т. 2. а) на директивата, е дадено изрично определение на термина „какао на прах, какао“, съгласно което това е продукт, който се получава от превръщането в прах на изчистени, обелени и изпечени какаови зърна, и който съдържа не по-малко от 20 % какаово масло, които се изчисляват спрямо теглото на сухото вещество, и не повече от 9 % вода. Напълно идентичен текст се съдържа в чл. 3, ал. 1 от проекта на наредба, който транспонира цитираната разпоредба на директивата.От гореизложеното е видно, че термините „сухо какаово вещество“ и „какао“ в директивата имат различно значение и се употребяват с различен смисъл. Аналогично на посоченото, в проекта на наредба термините „суха какаова маса“ („сухо какаово вещество“) и „какао“, не са равнозначни помежду си и се употребяват с различен смисъл.Несъответствията в българската езикова версия на Директива 2000/36/ЕО спрямо английската езикова версия и в частност – в член 3, параграф 3, са взети предвид още при първоначалното транспониране на директивата в българското законодателство през 2002 г. с Наредбата за изискванията към какаото и шоколадовите продукти, приета с Постановление № 251 на Министерския съвет от 2002 г. (обн., ДВ, бр. 107 от 2002 г.). Предвид посоченото, визираните изисквания на европейското законодателство са правилно и точно въведени в националното, и в това отношение няма необходимост от извършване на промени с настоящия проект на нова наредба. |